**PROTOKOL IN AKTIVNOSTI**

**SKLADNO S HIGIENSKIMI PRIPOROČILI ZA IZVAJANJE POUKA V**

**OŠ FRANA KOCBEKA GORNJI GRAD**

**V ČASU EPIDEMIJE COVID-19**

Ravnateljica:

Blanka Nerad

Gornji Grad, 12. maj 2020

1. **Uvod**

Pojav novega koronavirusa pomeni dodatno tveganje v življenju in potrebo po spremembi
obnašanja ter prilagoditvah.
Najpomembnejši ukrep za nadzor okužbe je, da bolni ostanejo doma. Higiena kihanja in
kašlja ter vzdrževanje primerne razdalje sta ključnega pomena za omejevanje širjenja
virusa in drugih mikroorganizmov s kapljicami, medtem ko je higiena rok in zlasti
izogibanje dotikanju obraza z nečistimi rokami pomembna za preprečevanje posrednega
stika z mikroorganizmi. Povečana fizična razdalja med ljudmi zmanjšuje možnost okužbe,
še preden se pojavijo znaki in simptomi bolezni.
Kljub izvajanju vseh ukrepov se lahko še vedno pojavijo primeri COVID-19 in druge okužbe.
Če se izvajajo navedeni ukrepi za preprečevanje okužb, bodo možnosti za širjenje okužbe
bistveno manjše.
Potrebno se je zavedati, da manj izvajanja ukrepov pomeni manjšo varnost.

1. S**plošni higienski ukrepi**



Najpomembnejša pot prenosa novega koronavirusa je **preko izločkov iz dihal** in **preko onesnaženih rok, predmetov in površin.
Ukrepi proti širjenju okužbe so zato prednostno usmerjeni v:
- Vzdrževanje zadostne medosebne razdalje in s tem v preprečevanje
kapljičnega prenosa.
-V redno umivanje rok in čiščenje oz. razkuževanje površin in predmetov in s
tem v preprečevanje kontaktnega prenosa.**Roke vedno smatramo kot kontaminirane,izjema je le neposredno po njihovem umivanju ali razkuževanju.Z upoštevanjem vseh navedenih ukrepov bomo zmanjšali možnost za okužboin s tem ščitili sebe in druge. Za pravilno izvajanje samozaščitnih ukrepov moraodgovornost prevzeti vsak posameznik.

NIJZ



Za zaščito tako učencev kot učiteljev in ostalega osebja v šoli pred okužbo s SARS-CoV-2 bodo zagotovljeni primerni pogoji, s katerimi bodo vsi seznanjeni, z namenom, da se doseže dosledno izvajanje vseh **splošnih higienskih ukrepov**:

* Redno in temeljito umivanje rok z milom in vodo.
* V primeru, da voda in milo nista dostopna, si roke razkužimo z namenskim
razkužilom za roke.
* Umivanje ali razkuževanje rok je obvezno po vsakem prijemanju kljuk (npr.
vstopanje v ali izstopanje iz učilnice, pri odhodu na stranišče ali prihodu iz
stranišča), ograje stopnišča ali po dotikanju drugih površin.
* Ne dotikajmo se obraza (oči, nosu in ust) z nečistimi/neumitimi rokami.
* Upoštevajmo zadostno medosebno razdaljo, vsaj 1,5 do 2 metra.
* Zbiranja v skupinah odsvetujemo, razen v okviru učne skupine, na celotnem območju šole.
* Upoštevanje pravilne higiene kašlja (preden zakašljamo/kihnemo, si pokrijemo
usta in nos s papirnatim robčkom ali zakašljamo/kihnemo v zgornji del rokava).
Papirnat robček po vsaki uporabi odvržemo med odpadke in si nato umijemo
roke z milom ter vodo.
* Zaprte prostore večkrat dnevno temeljito prezračimo, po vsaki uri
(na stežaj odprta okna).
* V šolski objekt vstopajo samo učenci in zaposleni, ostali le po potrebi po predhodni najavi in upoštevajo vse potreben ukrepe (nošenje obrazne maske, higiena rok, kašlja…)
* Morebitne govorilne ure in pridobivanje informacij starši opravijo po
telefonu ali preko računalniške povezave.
* Organizirani bodo video sestanki (organiziranje vsakršnih dogodkov oziroma udeležba na njih; npr. koncerti, proslave, razstave, literarni večeri se ne izvajajo).

Splošna navodila za preprečevanje okužbe s povzročiteljem COVID 19 so dosegljiva na spletni
strani: https://www.nijz.si/sl/preprecevanje-okuzbe-z-virusom-sars-cov-2019

• Kaj lahko storim, da preprečim širjenje novega koronavirusa:
https://www.nijz.si/sites/www.nijz.si/files/uploaded/plakat\_navodila\_prepreci
tev-sirjenja.pdf
• Umivanje rok:
https://www.nijz.si/sites/www.nijz.si/files/uploaded/navodila\_higienarok\_zdravstveni-delavci.pdf
• Higiena kašlja:
https://www.nijz.si/sites/www.nijz.si/files/uploaded/navodila\_higienakaslja\_0.pdf
• Pravilna namestitev obrazne maske:
https://www.nijz.si/sites/www.nijz.si/files/uploaded/maske2\_lektorirano.pdf

1. **Spremljanje zdravstvenega stanja**

Pouk obiskujejo le zdravi učenci in učitelji (brez znakov akutne okužbe dihal).
Ob ponovnem vstopu v šolo učenci prinesejo **podpisano izjavo staršev Izjava staršev pred vstopom otroka v šolo** ob sproščanju ukrepov za zajezitev širjenja COVID-19.
Skladno z nasveti na obrazcu smiselno postopajo tudi zaposleni.

**4. Oblikovanje učnih skupin**

V učilnici bodo učenci istega razreda.

**5. Osebna varovalna oprema**

Vsi zaposleni in starejši od 12 let v objektu šole nosijo maske, zaposleni ves čas, starejši od 12 let pa izven matične učilnice (uporabo maske ali drugo obliko zaščite ustnega in nosnega predela kot npr. šal, ruta ali podobne oblike zaščite).

Vsi bodo seznanjeni s pravilnim načinom nošenja ter snemanja mask. Pred uporabo ter po
odstranitvi maske si temeljito umijejo ali razkužijo roke. Maska mora segati od korena nosu do pod brado, med nošenjem naj se je osebe ne dotikajo.

Navodila za pravilno namestitev in odstranitev maske so dosegljiva na
povezavi: https://www.nijz.si/sites/www.nijz.si/files/uploaded/maske2\_lektorirano.pdf.
Splošno o uporabi mask je dosegljivo na povezavi: https://www.nijz.si/sl/splosna-uporabazascitnih-mask

6. Prihod do šole in vstopanje v šolski objekt

Prihod do šolePriporočamo peš hojo, kolesarjenja za učence, ki imajo kolesarski izpit, tudi individualni
prevoz s strani staršev (brez združevanja učencev).

Vstopanje v šolski objekt in v razred
Učenci in njihovi starši bodo pred ponovnim prihodom v šolo obveščeni o organizaciji pouka:

* o učilnici, v kateri bodo imeli v tem času pouk in da bodo predvideni razpoložljivi
sedeži imensko označeni;
* o pravilih ravnanja v šoli v času razbremenilnih ukrepov epidemije COVID-19 (npr.
glede lokacij/možnosti za razkuževanje rok, glede postopkov pred vstopom v šolo,
hoje po označenih koridorjih, postopkov pred vstopom v razred, ne druženja oz.
vzdrževanja distance pri tem, ne posojanja stvari, ravnanju z garderobo, glede režima
pri obiskovanju WC-ja, glede malice…);
* o navodilih za preprečevanje okužbe (https://www.nijz.si/sl/preprecevanje-okuzbez-virusom-sars-cov-2019);
* o tem, kaj naj prinesejo s seboj (šolske potrebščine, voda v plastenkah,
dodatna oblačila, saj se bo prostore veliko zračilo…)
* starejši od 12 let o uporabi mask ali drugi obliki zaščite ustnega in nosnega predela (šal,
ruta ali podobne oblike zaščite).

Učenci v šolski objekt vstopajo posamično, pri tem naj ohranjajo 1,5 do 2 metrsko medosebno razdaljo. Pripravijo se talne označbe za vzdrževanje želene, 1,5 do 2 metrske, medosebne razdalje.
V času prihodov v šolo pri vhodu in na hodnikih ter v času odmorov odrasla oseba poskrbi, da
se ukrepi izvajajo.

7. Potek dela v šoli

UčilnicaPred začetkom pouka se bodo učilnice temeljito prezračile.
Vrata učilnice bodo odprta do začetka pouka, tako da je čim manj dotikov kljuke.

V vsaki učilnici bo:

* razkužilo za roke;
* izobešen plakat s splošnimi higienskimi ukrepi.

Za vzdrževanje ustrezne higiene rok se uporabljajo samo učilnice z umivalnikom, ki je
opremljen z milom in brisačkami za enkratno uporabo ter košem za odpadke.

Pouk poteka v primerno velikih učilnicah, ki ves čas omogočajo doseganje zadostne
medosebne razdalje (1,5 do 2 metra).

Vsakemu razredu oziroma učni skupini bo za čas trajanja epidemije COVID-19 dodeljena
matična učilnica, v kateri bo zanje potekal pouk za vse predmete. Določeni jim bodo tudi
sanitarni prostori, ki jih lahko ta razred oz. učna skupina uporablja.
Ohranja se tudi dodeljen sedežni red.

Pouk v računalniški učilnici se ne bo izvajal. Računalnik v učilnici uporabljajo zgolj učitelji.

Svetujemo, da si učenci šolskih potrebščin in pripomočkov med seboj ne izmenjujejo in ne
izposojajo.
Učitelj bo ves čas prisoten v razredu, za časa malice ga nadomesti kdo drug
od osebja. Učitelji dorečejo režim hoje učencev na stranišče. Poskrbljeno bo, da na
stranišču ne nastaja gneča.

Učenci bodo imeli pouk tudi na prostem. Pri premiku iz učilnice do
prostora zunaj in tudi tam se ves čas zagotavlja medosebna razdalja vsaj 1,5 do 2 metra.

**8. Zbornica, kabineti za učitelje**

V zbornici in kabinetih naj bo medosebna razdalja vsaj 1,5 do 2 metra.
Videokonference imajo prednost pred klasičnimi sestanki.

**9. Odmori, šolska prehrana**

Med šolskimi odmori, vključno s šolsko malico, učenci ne zapuščajo učilnic. Po vsaki uri se
prostor intenzivno prezrači.

Šolska prehrana bo organizirana skladno z lokalnimi možnostmi. Malico učenci zaužijejo v
razredu, hrano razdeli učitelj ali dežurna oseba, ki si je pred razdeljevanjem umila roke, od
klopi do klopi. Celotna malica bo pripravljena eno porcijsko.

Pred hranjenjem si na mizi naredijo pogrinjek z brisačko za enkratno uporabo.
Pred in po končanem hranjenju naj si umijejo roke z vodo in milom.

Učitelj učence dosledno spodbuja k rednemu in pravilnemu umivanju rok (po kihanju, kašljanju, pred in po malici itd.).

**10. Delitev in pobiranje gradiv**

Prenos virusa je možen preko različnih predmetov, tudi preko papirja.
Morebitno tiskano učno gradivo učencem deli in pobira učitelj, ki si je pred tem
umil ali razkužil roke.

Vrnjene/oddane pisne izdelke učitelj pred popravljanjem vsaj 1 dan hrani
na varnem mestu.

**11. Sanitarije**

Okna sanitarij bodo odprta. Pred sanitarijami v predprostoru sanitarij bodo
talne označbe za zagotavljanje primerne medosebne razdalje. Vrata učenci po možnosti
odpirajo s komolcem oz. s pomočjo čiste papirnate brisačke. V sanitarijah bo vedno na
voljo milo in papirnate brisačke.

Razredniki učence seznanijo z ukrepi, ki se jih je potrebno držati v sanitarijah.
Zastojev na poti v in iz stranišča naj ne bo.

Pri uporabe sanitarij za zaposlene bodo zaposleni smiselno upoštevali navodila
za učence.

**12. Odhod domov**

Po končanem pouku učenci iz šole izstopajo posamično, pri tem se stalno ohranja 1,5
do 2 metrska medosebna razdalja. V tem delu dneva bo pri vhodu ter na
vsakem hodniku prisotna odrasla oseba, ki skrbi, da se ukrepi spoštujejo.

1. Podporne dejavnosti

Zračenje prostorov

Vsak dan pred pričetkom pouka se učilnice temeljito prezrači (vsa okna v učilnici odprta
na stežaj), izvajanje pouka se prilagodi na način, ki omogoča redno prezračevanje
prostorov na vsako uro (še boljše je, da se učilnice zračijo ves čas). Okna
odpira in zapira samo učitelj oziroma ena oseba. Tudi po koncu pouka, pred čiščenjem, naj se učilnico temeljito prezrači (vsa okna v učilnici odprta na stežaj).

Navodila za prezračevanje prostorov izven zdravstvenih ustanov v času širjenja COVID-19 so
dosegljiva na: https://www.nijz.si/sl/navodila-za-prezracevanje-prostorov-izvenzdravstvenih-ustanov-v-casu-sirjenja-okuzbe-covid-19.

1. **Čiščenje prostorov**

Pred ponovnim pričetkom pouka bo šola ustrezno očiščena s sredstvi, ki se jih sicer
uporablja za čiščenje prostorov. Šola smiselno uporabi Priporočila lastnikom objektov za
hišno vodovodno omrežje (HVO) po daljši prekinitvi uporabe pitne vode (COVID-19),
dosegljiva na povezavi: https://www.nijz.si/sl/priporocila-lastnikom-objektov-za-hisnovodovodno-omrezje-hvo-po-daljsi-prekinitvi-uporabe-pitne.

V času izvajanja pouka bodo šolski prostori redno očiščeni in razkuženi. Najmanj 1
krat dnevno se bo izvajalo temeljito čiščenje prostorov, kjer se nahajajo učenci, učitelji in
ostalo osebje. V prostorih, ki niso stalno v uporabi, se razkuži površine in predmete, ki se jih
pogosteje dotika.

Koši za smeti bodo izpraznjeni vsaj 1-krat na dan.

Površine in predmete, ki se jih pogosto dotikamo (npr. kljuke, držala, stikala za luči, potezne
vrvice v sanitarijah…) se razkužijo večkrat dnevno.

Upošteva se priporočila za čiščenje in razkuževanje prostorov izven zdravstvenih ustanov
v času epidemije COVID-19, ki so dosegljiva na povezavi: https://www.nijz.si/sl/navodila-zaciscenje-in-razkuzevanje-prostorov-izven-zdravstvenih-ustanov-v-katerih-se-je-zadrzeva

1. **Šolska kuhinja, samopostrežni aparati za napitke**

**Delo v kuhinji**

* Osebje je seznanjeno s posebnim delovnim režimom, planom čiščenja za
površine in prostore v obdobju epidemije COVID-19;
* ravnanje z živili potekati skladno z sistemom HACCP;
* jedilniki bodo enostavnejši;
* malice bodo pripravljene enoporcijsko, sadje za celo skupino bo v zaščiteni posodi tako da v razredih razen razdelitve ni potrebnih dodatnih dejavnosti, jedi/živila bodo pred
morebitno kontaminacijo zaščitena;
* malice bo v razred dostavila kuharica (obvezno je nošenje zaščitne maske);
* delovna oblačila se menjajo vsak dan (prati pri temperaturi vsaj 60 °C);
* redno umivanje rok;
* redno čiščenje površin in pultov;
* ohranjanje medosebne razdalje vsaj 1,5 do 2 metra (glede na prostorske možnosti).

**Jedilnica**

* v jedilnici se postreže zgolj kosilo;
* vsi uporabniki si morajo pred vstopom v jedilnico in pri izhodu umiti roke,
* 30 oseb se lahko istočasno nahaja v jedilnici (glede na možnost vzdrževanja
na možnosti vzdrževanja medosebne razdalje vsaj 1,5 do 2 metra),
* v jedilnici bodo označene mize, kamor učenec odloži pladenj s hrano;
* učenci iz ene učne skupine, ki imajo v šoli kosilo, gredo na kosilo skupaj,
* k izdajnemu pultu, bo s talnimi označbami opredeljen enosmeren koridor dostopa do pulta in talne označbe 1,5 do 2-metrske razdalje med čakajočimi 1,5 do 2-metrske
razdalje med čakajočimi;
* osebje bo izdalo hrano z ustrezno masko (kirurška IIR);
* učence bo usmerjal dežurni učitelj na postajo za oddajo pladnja.

**16. Ukrepanje v primeru obolenja s simptomi/znaki covid-19**

 **Obravnava primera s sumom na covid-19 v osnovni šoli**

Če zboli učenec z vročino in drugimi znaki akutne okužbe dihal, se v skladu s postopkovnikom
šole obvesti starše in se ga napoti domov. (Za pot domov naj ne uporablja javnega prevoza).
*Natančnejša navodila za posamezna delovna mesta poda pooblaščeni specialist medicine
dela, ki natančno pozna organizacijski proces in tveganja na posameznih delovnih mestih.
Spletna stran medicine dela, dostopno na naslednji povezavi:
https://www.anticovid.zmdps.si/*

Če mora v šoli počakati starše ali skrbnike, naj počaka v izolaciji. Če je mogoče, naj v času, ko
čaka starše, nosi masko. Uporablja samo določene sanitarije in umivalnik.
Če je pri učencu nato potrjena okužba COVID-19, starši o tem obvestijo ravnatelja šole. Šola
o tem obvesti NIJZ. NIJZ vodi epidemiološko preiskavo. Z epidemiološko preiskavo se išče
izvor okužbe in identificira kontakte, ki so bili v stiku z obolelim učencem v času kužnosti
doma, v šoli itd. Pričetek kužnosti je dva dni pred pojavom bolezni. NIJZ svetuje kontaktom,
da v času inkubacije COVID-19 spremljajo svoje zdravstveno stanje ter posreduje seznam
kontaktov Ministrstvu za zdravje, ki izda odločbe o karanteni.

Če zboli učitelj z vročino in znaki akutne okužbe dihal, se umakne iz delovnega mesta in
pokliče izbranega zdravnika. V primeru, da je COVID-19 pozitiven, o tem obvesti šolo. Šola o
primeru obvesti NIJZ, ki podobno začne z epidemiološko preiskavo.

Prostore šole, kjer se je gibal oboleli učenec ali učitelj s COVID-19, se temeljito očisti in izvede
dezinfekcijo. Prostore se tudi temeljito prezrači.

Priporočila za čiščenje in razkuževanje prostorov izven zdravstvenih ustanov v času
epidemije COVID-19 : https://www.nijz.si/sl/navodila-za-ciscenje-in-razkuzevanje-prostorovizven-zdravstvenih-ustanov-v-katerih-se-je-zadrzeval

Splošna navodila za osebe, ki zbolijo s sumom na COVID-19 so dostopna na spletni strani NIJZ:
https://www.nijz.si/sites/www.nijz.si/files/uploaded/letak\_covid-19.pdf.

**Priporočila se bodo spreminjala skladno z epidemiološko sliko in novimi spoznanji**

1. Materiali na spletni strani NIJZ

V pomoč so vam lahko materiali na spletni strani NIJZ:

Za otroke in mladostnike:

* https://www.nijz.si/sl/otroci-in-mladostniki-v-casu-sirjenja-okuzbe-covid-19
* https://zdaj.net/
* https://zdaj.net/kategorija/koronavirus-otroci-in-mladostniki/

Kako se širijo virusi (strip)

https://www.nijz.si/sites/www.nijz.si/files/uploaded/strip\_kako-se-sirijo-virusi.pdf

Spletna svetovalnica za mladostnike:

* https://www.tosemjaz.net/
* https://www.tosemjaz.net/clanki/epidemija-koronavirusa/

Ostali materiali:

https://www.nijz.si/sl/koronavirus-sars-cov-2-gradiva

Za otroke:

https://www.nijz.si/sites/www.nijz.si/files/datoteke/dusevno\_zdravje\_otroci.pdf